Turinys
Rodyklė 🔎︎

# Trimačiai objektai

Atveria Trimačių Objektų priemones. Trimačiai objektai yra trijų matmenų su gyliu, apšvietimu ir atspindžiu. Kiekvienas įterptas objektas iškart suformuoja trimatį vaizdą. Paspaudę F3 galite įeiti į šį vaizdą. Trimačiams objektams galite atverti trimačių efektų dialogo langą, kur galite keisti savybes.

Trimatės figūros

Jei norite pasukti trimatį objektą apie bet kurią iš trijų jo ašių, spustelėkite pasirinktą objektą, tuomet dar kartą spustelėkite jo sukimosi rankenėlę. Tempkite rankenėlę norimo posūkio kryptimi.

## Kubas

Nubraižo užpildytą kubą, kai tempiate pelės žymeklį skaidrėje. Jei norite nubrėžti stačiakampį gretasienį, tempdami laikykite nuspaudę Lyg2 klavišą.

Kubas

## Rutulys

Nubraižo užpildytą rutulį, kai tempiate pelės žymeklį skaidrėje. Jei norite nubrėžti sferoidą, tempdami laikykite nuspaudę Lyg2 klavišą.

Rutulys

## Ritinys

Nubraižo ritinį pagal jūsų braižomą apskritimą skaidrėje. Jei norite nubraižyti ritinį su elipsės pagrindais, braižydami apskritimą laikykite nuspaudę Lyg2 klavišą.

Ritinys

## Kūgis

Nubraižo kūgį pagal jūsų braižomą apskritimą skaidrėje. Jei norite nubraižyti kūgį su elipsės pagrindu, braižydami apskritimą laikykite nuspaudę Lyg2 klavišą.

Kūgis

## Piramidė

Nubraižo piramidę su kvadratiniu pagrindu, kai tempiate pelės žymeklį skaidrėje. Jei norite nubraižyti piramidę su stačiakampiu pagrindu, tempdami pelės žymeklį laikykite nuspaudę Lyg2 klavišą. Jei norite nubraižyti kitokią piramidę, atverkite Trimačių efektų dialogo langą ir spustelėkite Geometrijos kortelės ąselę. Atkarpos srityje laukelyje Horizontaliai įveskite daugiakampio viršūnių skaičių ir spustelėkite žalią žymimąjį langelį.

Piramidė

## Toras

Nubraižo torą pagal jūsų braižomą apskritimą skaidrėje. Jei norite nubraižyti torą naudodami elipsę, braižydami apskritimą laikykite nuspaudę Lyg2 klavišą.

Toras

## Kriauklė

Nubraižo dubenėlio formos objektą pagal jūsų braižomą apskritimą skaidrėje. Jei norite nubraižyti jį naudodami elipsę, braižydami apskritimą laikykite nuspaudę Lyg2 klavišą.

Kriauklė

## Pusrutulis

Nubraižo pusrutulį, kai tempiate pelės žymeklį skaidrėje. Jei norite nubrėžti pusę sferoido, tai tempdami laikykite nuspaudę Lyg2 klavišą.

Pusrutulis

Susijusios temos

3D objektų komponavimas