Turinys
Rodyklė 🔎︎

# FLOOR funkcija

## FLOOR

Apvalina skaičių iki artimiausio reikšmingumo kartotinio.

Jei skaičius ir reikšmingumas yra teigiami, tai funkcija skaičių apvalina iki mažesniojo skaičiaus (link nulio). Jei skaičius ir reikšmingumas neigiami, tai apvalinimo krypti priklauso nuo metodo reikšmės. Funkcija grąžina klaidą, jei skaičiaus ir reikšmingumo ženklai yra skirtingi.

Jei skaičiuoklės dokumentas eksportuojamas į MS „Excel“, tai funkcija FLOOR yra eksportuojama kaip funkcija FLOOR.MATH, kuri yra „Excel“ 2013 ir vėlesnėse versijose. Jei norite skaičiuoklės dokumentą naudoti ankstesnėse „Excel“ versijose, naudokite funkciją FLOOR.PRECISE, kuri yra „Excel“ 2010 ir vėlesnėse versijose, arba funkcija FLOOR.XCL, kuri yra suderinta su visomis „Excel“ versijomis.

#### Sintaksė

FLOOR(skaičius[; reikšmingumas[; metodas]])

Skaičius – apvalinamas skaičius arba nuoroda į langelį su reikšme.

Reikšmingumas – papildoma reikšmė arba nuoroda į langelį su reikšme, iki kurio kartotinio apvalinamas skaičius. Numatyta reikšmė +1 arba -1 priklausomai nuo skaičiaus ženklo.

Metodas – papildoma reikšmė arba nuoroda į langelį su reikšme. Funkcija naudoja metodą tik, kai abu skaičius ir reikšmingumas yra neigiami. Tada, jei metodas yra duotas ir nelygus nuliui, skaičius apvalinamas iki didesniojo skaičiaus (link nulio); jei metodas nenurodytas arba lygus nuliui, tai neigiamas skaičius apvalinamas iki mažesniojo skaičiaus (nuo nulio).

#### Pavyzdys

=FLOOR(3,45) grąžina 3.

=FLOOR(3,45, 3) grąžina 3.

=FLOOR(-1,234) grąžina -2.

=FLOOR(-45,67, -2, 0) grąžina -46.

=FLOOR(-45,67, -2, 1) grąžina -44.

## FLOOR.MATH

Apvalina skaičių iki artimiausio reikšmingumo kartotinio.

Teigiamą skaičių apvalina iki mažesniojo skaičiaus (link nulio). Neigiamo skaičiaus apvalinimas priklauso nuo metodo reikšmės. Reikšmingumo ženklo nepaisoma.

Ši funkcija pasiekiama nuo „LibreOffice“ 5.0 versijos.

Funkcija yra suderinta su MS „Excel“ 2013 ir vėlesnėmis versijomis.

#### Sintaksė

FLOOR.MATH(skaičius[; reikšmingumas[; metodas]])

Skaičius – apvalinamas skaičius arba nuoroda į langelį su reikšme.

Reikšmingumas – papildoma reikšmė arba nuoroda į langelį su reikšme, iki kurios kartotinio apvalinamas skaičius. Numatyta reikšmė yra 1.

Metodas – papildoma reikšmė arba nuoroda į langelį su reikšme. Jei metodas yra duotas ir nelygus nuliui, tai neigiamas skaičius apvalinamas iki didesniojo skaičiaus (link nulio). Jei metodas lygus nuliui arba nenurodytas, tai neigiamas skaičius apvalinamas iki mažesniojo skaičiaus (nuo nulio).

#### Pavyzdys

=FLOOR.MATH(3,45) grąžina 3.

=FLOOR.MATH(3,45,-3) grąžina 3.

=FLOOR.MATH(-1,234) grąžina -2.

=FLOOR.MATH(-45,67,-2, 0) grąžina -46.

=FLOOR.MATH(-45,67,+2, 1) grąžina -44.

## FLOOR.PRECISE

Apvalina skaičių iki artimiausio mažesniojo reikšmingumo kartotinio.

Teigiamą skaičių funkcija apvalina iki mažesniojo skaičiaus (link nulio). Neigiamą skaičių funkcija apvalina iki mažesniojo skaičiaus (nuo nulio). Reikšmingumo ženklo nepaisoma.

Ši funkcija pasiekiama nuo „LibreOffice“ 4.3 versijos.

Jei skaičiuoklės dokumentas eksportuojamas į MS „Excel“, tai funkcija FLOOR yra eksportuojama kaip funkcija FLOOR.MATH, kuri yra „Excel“ 2013 ir vėlesnėse versijose. Jei norite skaičiuoklės dokumentą naudoti ankstesnėse „Excel“ versijose, naudokite funkciją FLOOR.PRECISE, kuri yra „Excel“ 2010 ir vėlesnėse versijose, arba funkcija FLOOR.XCL, kuri yra suderinta su visomis „Excel“ versijomis.

#### Sintaksė

FLOOR.PRECISE(skaičius[; reikšmingumas])

Skaičius – apvalinamas skaičius arba nuoroda į langelį su reikšme.

Reikšmingumas – papildoma reikšmė arba nuoroda į langelį su reikšme, iki kurio kartotinio apvalinamas skaičius. Numatyta reikšmė 1.

#### Pavyzdys

=FLOOR.PRECISE(3,45) grąžina 3.

=FLOOR.PRECISE(-45,67,2) grąžina -46.

## FLOOR.XCL

Apvalina skaičių iki artimiausio reikšmingumo kartotinio.

Jei skaičius ir reikšmingumas teigiami, tai funkcija apvalina iki mažesniojo skaičiaus (link nulio). Jei skaičius neigiamas, o reikšmingumas teigiamas, tai funkcija apvalina iki mažesniojo skaičiaus (nuo nulio). Jei skaičius ir reikšmingumas neigiami, tai funkcija apvalina iki didesniojo skaičiaus (link nulio). Funkcija grąžina klaidą, jei skaičius yra teigiamas, o reikšmingumas yra neigiamas.

Ši funkcija pasiekiama nuo „LibreOffice“ 5.0 versijos.

Funkcija yra suderinta su MS „Excel“ 2007 ir ankstesnėmis versijomis. Jei skaičiuoklės dokumentas eksportuojamas į MS „excel“, funkcija FLOOR.XCL eksportuojama kaip „Excel“ FLOOR funkcija , kuri suderinama su visomis „Excel“ versijomis. Jei MS „Excel“ dokumentas importuojamas į skaičiuoklės dokumentą, tai „Excel“ funkcija FLOOR importuojama kaip skaičiuoklės funkcija FLOOR.XCL.

#### Sintaksė

FLOOR.XCL(skaičius; reikšmingumas)

Skaičius – apvalinamas skaičius arba nuoroda į langelį su reikšme.

Reikšmingumas – reikšmė arba nuoroda į langelį su reikšme, iki kurio kartotinio apvalinamas skaičius.

#### Pavyzdys

=FLOOR.XCL(3,45,2) grąžina 2.

=FLOOR.XCL(-45,67,2) grąžina -46.

=FLOOR.XCL(-45,67,-2) grąžina -44.

Susijusios temos

CEILING

CEILING.MATH

CEILING.PRECISE

CEILING.XCL

ISO.CEILING